CELEX: 22014D0166
Language: et
Date: 2014-09-25 00:00:00
Title: EMP ühiskomitee otsus nr 166/2014, 25. september 2014, millega muudetakse EMP lepingu I lisa (Veterinaar- ja fütosanitaarküsimused) [2015/1234]

30.7.2015   
            
            
               ET
            
            
               Euroopa Liidu Teataja
            
            
               L 202/10
            
         EMP ÜHISKOMITEE OTSUS
   nr 166/2014,
   25. september 2014,
   millega muudetakse EMP lepingu I lisa (Veterinaar- ja fütosanitaarküsimused) [2015/1234]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 12. novembri 2013. aasta rakendusotsus 2013/652/EL zoonootiliste ja kommensaalsete bakterite antimikroobse resistentsuse seire ja aruandluse kohta (1).
            
         
               (2)
            
            
               Rakendusotsusega 2013/652/EL tunnistatakse kehtetuks komisjoni 12. juuni 2007. aasta otsus 2007/407/EÜ kodulindudel ja sigadel esineva Salmonella-bakteri antimikroobse resistentsuse ühtlustatud seire kohta, (2) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
         
               (3)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt.
   
               1.
            
            
               Osas 7.1 lisatakse punkti 8b (Euroopa Parlamendi ja nõukogu määrus (EÜ) nr 2160/2003) järele järgmine punkt:
               
                           „8c.
                        
                        
                           
                              32013 D 0652: komisjoni rakendusotsus 2013/652/EL, 12. november 2013, zoonootiliste ja kommensaalsete bakterite antimikroobse resistentsuse seire ja aruandluse kohta (ELT L 303, 14.11.2013, lk 26).”
                        
                     
         
               2.
            
            
               Osas 7.2 jäetakse välja punkti 48 (komisjoni otsus 2007/407/EÜ) tekst.
            
         Artikkel 2
   Rakendusotsuse 2013/652/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 26. septembril 2014, tingimusel et edastatud on kõik EMP lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 25. september 2014
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 303, 14.11.2013, lk 26.
   
      (2)  ELT L 153, 14.6.2007, lk 26.
   
      (3)  Põhiseadusest tulenevaid nõudeid ei ole nimetatud.